
DĖL DĖL ATSAKYMŲ Į TIEKĖJŲ KLAUSIMUS IR PIRKIMO DOKUMENTŲ PATIKSLINIMO

Siunčiame atsakymus į tiekėjų klausimus ir pirkimo dokumentų patikslinimą 2026-GSC-263 (CP) Elektromobilių nuoma pirkime.
[bookmark: _Hlk25240925]
Siekdami išvengti turinio interpretacijų, tiekėjų klausimus cituojame tiksliai taip, kaip buvo pateikti Centrinės viešųjų pirkimų informacinės sistemos (toliau – CVP IS) priemonėmis (tekstas neredaguotas).

	Eil. Nr.
	Nuoroda į pirkimo dokumentų punktą
	Siūloma korekcija / klausimas
	Atsakymas į klausimą/ Informacija apie pirkimo dokumentų tikslinimą

	1.
	Techninė specifikacija
	Klaidingas klasių įvardijimas: Visų stulpelių viršuje nurodyta, kad perkami „kompaktiniai ir vidutiniai visureigiai“. Tačiau 4 stulpelyje reikalaujama I2a1 klasės (kompaktiniai visureigiai). Prašome patikslinti 4 stulpelio pavadinimą, išbraukiant žodžius „ir vidutiniai“.
	Atsižvelgiame į tiekėjo pastabą ir ištaisome techninę klaidą. Žr. aktualios redakcijos dokumentus.


	2.
	Techninė specifikacija
	Fizinis prieštaravimas dėl bagažinės tūrio (4 stulpelis): Šioje dalyje ratų bazė sumažinta iki 2700 mm (mažesnis automobilis), tačiau bagažinės reikalavimas paliktas kaip didelio visureigio – ne mažiau 550 l. Kompaktinės klasės kėbule fiziškai neįmanoma suderinti tokios ratų bazės ir tokio bagažinės tūrio. Atsižvelgiant į tai, prašome pakeisti ir proporcingai sumažinti reikalavimus 4 stulpeliui (I2a1 klasė):Bagažinės talpą sumažinti nuo „ne mažiau 550 l“ iki „ne mažiau 420 l“.
	Atsižvelgiame į tiekėjo pastabą ir ištaisome techninę klaidą, sumažiname bagažinės talpą iki 460 l. (pagal perkančiosios organizacijos nustatytą poreikį). Žr. aktualios redakcijos dokumentus.


	3.
	Techninė specifikacija
	Nuvažiuojamą atstumą (WLTP) sumažinti nuo „570 km“ iki „ne mažiau 450 km“. Variklio galingumą sumažinti nuo „ne mažiau 200 kW“ iki „ne mažiau 150 kW“. Dabartinės sąlygos eliminuoja praktiškai visus rinkoje esančius kompaktinės klasės elektromobilius.
	Pirkimo sąlygose transporto priemonių nuvažiuojamos ridos vienu įkrovimu ir variklio galios reikalavimai nustatyti atsižvelgiant į perkančiosios organizacijos poreikius. Siūloma 450 km rida realiomis, ypač šaltojo sezono sąlygomis, gali sumažėti iki 40 proc., todėl neužtikrintų nepertraukiamo ir efektyvaus transporto priemonių naudojimo A1 magistraliniu keliu. Didesnės variklio galios reikalavimas pasirinktas atsižvelgiant į automobilio funkcionalumą eksploatuojant magistraliniais keliais – tai leidžia užtikrinti saugesnį lenkimą, geresnį valdymą ir pakankamą dinamiką. 
Pažymime, kad po Pirminių pasiūlymų pateikimo pirkime bus vykdomos derybos, kurių metu bus galima derėtis ir aptarti  transporto priemonių technines specifikacijas bei klausimus. Po derybų, esant poreikiui bus atliekamos reikalingos Pirkimų dokumentų korekcijos, kurias tiekėjas galės įsivertinti teikdamas Galutinį pasiūlymą.





PRIDEDAMA: 
1. Techninės specifikacijos priedas 1 „Techniniai reikalavimai“ (aktuali redakcija);
2. Prekių atitikties techninės specifikacijos reikalavimams lentelė (aktuali redakcija).

